BG
L 254/48
Официален вестник на Европейския съюз
3.10.2022 г.
10.
Компетентният орган на всяка договаряща страна извършва непрекъснат мониторинг на спазването на графика на запълване и докладва редовно на Координационната група по сигурността на доставките.
Ако степента на запълване на дадена договаряща страна е с повече от пет процентни пункта по-ниска от равнището в графика на запълване, компетентният орган незабавно предприема ефективни мерки за увеличаване на степента на запълване.
Договарящите страни информират секретариата на Енергийната общност и Координационната група по сигурността на доставките за предприетите мерки. 11.
В случай на значително и устойчиво отклонение на договаряща страна от графика на запълване, което застрашава постигането на целта за запълване, или в случай на отклонение от целта за запълване, секретариатът на Енергийната общност, след като се консултира с Координационна група по сигурността на доставките и съответната договаряща страна, издава препоръка до въпросната договаряща страна или до другите засегнати договарящи страни относно мерките, които трябва да бъдат предприети незабавно.
Когато един месец след получаването на препоръката на секретариата на Енергийната общност отклонението не е намалено значително, секретариатът, след като се консултира с Координационна група по сигурността на доставките и съответната договаряща страна, взема решение като крайна мярка да изиска от съответната договаряща страна да предприеме мерки, с които ефективно да се преодолее отклонението, включително, когато е целесъобразно, една или повече от мерките, предвидени в член 6б, параграф 1, или всяка друга мярка за осигуряване на постигане на целта за запълване съгласно настоящия член.
При вземането на решение кои мерки да предприеме съгласно втора алинея секретариатът на Енергийната общност взема предвид специфичното положение на съответната договаряща страна, като например размера на подземните съоръжения за съхранение на газ спрямо вътрешното потребление на газ, значението на подземните съоръжения за съхранение на газ за сигурността на доставките на газ в региона и всички съществуващи съоръжения за съхранение на ВПГ.
Всички мерки, предприети от секретариата на Енергийната общност по отношение на отклонения от графика за запълване или целта за запълване за 2022 г., трябва да вземат предвид краткия срок за изпълнение на настоящия член на национално равнище, който може да е допринесъл за отклонението от графика за запълване или целта за запълване за 2022 г.
Секретариатът на Енергийната общност гарантира, че мерките, предприети съгласно настоящия параграф: а) не надхвърлят необходимото за гарантиране на сигурността на доставките на газ, б) не създават непропорционална тежест за договарящите страни, участниците на газовия пазар, операторите на системи за съхранение или клиентите.
Член 6б Изпълнение на целите за запълване 1.
Договарящите страни предприемат всички необходими мерки, включително като предвиждат финансови стимули или компенсации за участниците на пазара, с цел постигане на целите за запълване, определени съгласно член 6а.
При осигуряване на постигането на целите за запълване договарящите страни дават приоритет, когато е възможно, на пазарните мерки.
Доколкото всяка от мерките, предвидени в настоящия член, са задължения и правомощия на националния регулаторен орган, съгласно член 41 от Директива 2009/73/ЕО, адаптирана и приета с Решение 2011/02/MC-EnC на Съвета на министрите, националните регулаторни органи отговарят за предприемането на тези мерки.
Мерките, предприети съгласно настоящия параграф, по-специално, могат да включват: а) изискване към доставчиците на газ да съхраняват минимални количества газ в съоръжения за съхранение, включително подземни съоръжения за съхранение на газ и/или съоръжения за съхранение на ВПГ, като обемът на тези количества да бъде определен въз основа на количеството газ, доставяно от доставчиците на газ на защитени клиенти; б) изискване към операторите на системи за съхранение да предлагат чрез тръжна процедура капацитета си на участниците на пазара; в) изискване към операторите на газопреносни системи или образуванията, определени от договарящата страна, да закупуват и управляват балансиращи запаси изключително за изпълнение на функциите си като оператори на газопреносни системи и, когато е необходимо, да налагат задължение на други определени образувания за целите на гарантиране на сигурността на доставките на газ в случай на извънредна ситуация, съгласно посоченото в член 11, параграф 1, буква в);